กลุ่มสื่อสารน้ำหนักมากกว่าตลาด
หลังจากที่ศาลปกครองกลางมีคำตัดสินไม่รับฟ้องคำร้องผู้ตรวจการแผ่นดินที่ขอให้คุ้มครองและระงับผลประมูลใบอนุญาต 3G ใหม่ 2.1 กิกะเฮิรตซ์ ส่งผลให้กิจการโทรคมนาคมโดยคณะกรรมการกิจการกระจายเสียง กิจการโทรทัศน์ และกิจการโทรคมนาคม หรือ กสทช. สามารถเดินหน้าออกใบอนุญาตแก่ผู้ชนะประมูล 3 ราย คือ บริษัท แอดวานซ์ อินโฟร์ เซอร์วิส (ADVANC) บริษัท โทเทิ่ล แอ็คเซ็ส คอมมูนิเคชั่น (DTAC) และบริษัท ทรู คอร์ปอเรชั่น (TRUE) และบริษัทหลักทรัพย์ (บล.) เอเซีย พลัส คาดทั้ง 3 รายจะพร้อมให้บริการได้ในช่วงไตรมาส 2 ปี 2556 ซึ่งจะส่งผลดีต่อผู้ประกอบการ ในการเพิ่มประสิทธิภาพบริการข้อมูล และหนุนการเติบโตรายได้บริการที่ไม่ใช่เสียงให้พุ่งสูงต่อเนื่อง ขณะที่ผู้ให้บริการยังได้ประโยชน์จากการลดลงของต้นทุนส่วนแบ่งรายได้ค่าบริการปัจจุบันที่ 2530% ของรายได้เหลือราว 1015% (รวมค่าใบอนุญาตใหม่)
28 ธ.ค. 2555

หลังจากที่ศาลปกครองกลางมีคำตัดสินไม่รับฟ้องคำร้องผู้ตรวจการแผ่นดินที่ขอให้คุ้มครองและระงับผลประมูลใบอนุญาต 3G ใหม่ 2.1 กิกะเฮิรตซ์ ส่งผลให้กิจการโทรคมนาคมโดยคณะกรรมการกิจการกระจายเสียง กิจการโทรทัศน์ และกิจการโทรคมนาคม หรือ กสทช. สามารถเดินหน้าออกใบอนุญาตแก่ผู้ชนะประมูล 3 ราย คือ บริษัท แอดวานซ์ อินโฟร์ เซอร์วิส (ADVANC) บริษัท โทเทิ่ล แอ็คเซ็ส คอมมูนิเคชั่น (DTAC) และบริษัท ทรู คอร์ปอเรชั่น (TRUE) และบริษัทหลักทรัพย์ (บล.) เอเซีย พลัส คาดทั้ง 3 รายจะพร้อมให้บริการได้ในช่วงไตรมาส 2 ปี 2556 ซึ่งจะส่งผลดีต่อผู้ประกอบการ ในการเพิ่มประสิทธิภาพบริการข้อมูล และหนุนการเติบโตรายได้บริการที่ไม่ใช่เสียงให้พุ่งสูงต่อเนื่อง ขณะที่ผู้ให้บริการยังได้ประโยชน์จากการลดลงของต้นทุนส่วนแบ่งรายได้ค่าบริการปัจจุบันที่ 2530% ของรายได้เหลือราว 1015% (รวมค่าใบอนุญาตใหม่) 
ส่วนผู้ประกอบการอื่นที่ได้ประโยชน์รองลงมา จะอยู่ในกลุ่มที่ให้บริการเช่าทรัพย์สิน ประเภทสายเคเบิลส่งข้อมูล อาทิ บริษัท อินเตอร์ลิ้งค์ คอมมิวนิเคชั่น (ILINK) หรือบริษัท ซิมโฟนี่ คอมมูนิเคชั่น (SYMC) แต่คาดประโยชน์อาจไม่สูงมากและอยู่ในช่วงสั้น เพราะงานเคเบิลคิดเป็นเพียงราว 25% ของมูลค่าลงทุนโครงข่ายรวม ขณะที่ผู้ประกอบการที่ขอเช่าทรัพย์สินประเภทนี้จะเกิดขึ้นระยะสั้นเท่านั้น เพราะสุดท้ายแล้วจะลงทุนด้วยตนเอง เพราะกรรมสิทธิ์ทรัพย์จะเป็นของผู้ลงทุนโดยไม่ต้องโอนเป็นของรัฐ (ส่วนมูลค่างานที่เหลือ 75% เกี่ยวกับการติดตั้งอุปกรณ์รับส่งสัญญาณ ซึ่งส่วนใหญ่ผู้ที่ได้รับงานจะเป็นผู้จัดจำหน่ายต่างประเทศ)
ผู้ประกอบการรายใหญ่ได้ประโยชน์โดยตรง โดยมี DTAC เป็นบริษัทที่เติบโตมากสุด
แนวโน้มผลประกอบการในปีหน้า ฝ่ายวิจัย บล.เอเซีย พลัส คาดว่ากำไรผู้ให้บริการโทรศัพท์มือถือในปี 2556 จะเติบโตขึ้นจากช่วงเดียวกันของปีก่อน และดีขึ้นในทุกๆ ไตรมาส เริ่มจากไตรมาสแรกปี 2556 ซึ่งนอกจากปริมาณการใช้งานจะได้ผลบวกตามช่วงฤดูกาล ยังเป็นไตรมาสแรกที่ผู้ประกอบการมีแนวโน้มได้รับผลบวกของมาตรการลดภาษีบุคคลธรรมดาซึ่งยกระดับกำลังซื้อของผู้มีฐานระดับกลางบน ขึ้นราว 2% จากเดิม ขณะที่นับจากไตรมาส 2 ปี 2556 ค่ายมือถือจะเริ่มรับประโยชน์ของต้นทุนบริการที่ลดลงภายใต้ใบอนุญาตใหม่ โดยคาดว่าผู้ประกอบการจะสามารถโอนลูกค้าชั้นดีที่สร้างรายได้เฉลี่ยสูงไปใบอนุญาตใหม่ได้ 10% ของฐานลูกค้าในปี 2556 ส่งผลให้เชื่อว่ากำไร
DTAC จะเติบโต 18% จากช่วงเดียวกันของปีก่อน ทั้งนี้เพราะสามารถประหยัดต้นทุนได้มากกว่า จากปัจจุบันที่มีต้นทุนส่วนแบ่งรายได้สูงสุดที่ 30% รองลงมา คือ ADVANC ที่คาดจะเติบโต 12% เนื่องจากต้นทุนส่วนแบ่งรายได้อยู่ที่ราว 25% ของรายได้ 
ส่วน TRUE แม้ต้นทุนลดลง แต่ยังคงขาดทุนต่อเนื่องถึงปี 2557 เพราะฐานสมาชิกยังน้อยเมื่อเทียบกับคู่แข่ง แต่มีภาระที่ต้องลงทุนสูง เพราะต้องลงทุน 3G ทั้งสองระบบ กล่าวคือภายใต้สัญญาณร่วมกับบริษัท กสท โทรคมนาคม หรือ CAT (คลื่น 850 ) และใบอนุญาตใหม่ดังกล่าวข้างต้น
ดังนั้น จึงแนะนำให้เลือกลงทุนหุ้นใหญ่ที่ยังมีโอกาสปรับตัวสูงขึ้นสูง นำโดย DTAC และบริษัท ชิน คอร์ปอเรชั่น (INTUCH)
ฝ่ายวิจัย บล.เอเซีย พลัส ให้น้ำหนักการลงทุนกลุ่ม “มากกว่าตลาด” ตามแนวโน้มอานิสงส์ของใบอนุญาตใหม่ 3G 2.1 กิกะเฮิรตซ์
ที่เป็นประโยชน์โดยตรงต่อหุ้นใหญ่ในกลุ่ม สะท้อนจากราคาหุ้นปัจจุบันที่ยังมีโอกาสปรับขึ้นอีกมากจากมูลค่าพื้นฐานปี 2556
ล่าสุดที่ประชุม กสทช. มีมติลดค่าธรรมเนียมใบอนุญาตประกอบกิจการโทรคมนาคมแบบใหม่ เป็นร้อยละของรายได้แบบขั้นบันไดตั้งแต่ 0.251.5% จากเดิมเป็นแบบเหมาจ่าย เพื่อความเป็นธรรมให้กับผู้รับใบอนุญาตทุกราย มีผลตั้งแต่วันที่ 1 ม.ค. 2556 โดยค่าธรรมเนียมใบอนุญาตแบบที่ 13 สำหรับผู้ประกอบการที่มีรายได้ 0-100 ล้านบาท เก็บ 0.25% รายได้ 100500 ล้านบาท เก็บ 0.5% รายได้ 5001,000 ล้านบาท เก็บ 1% และรายได้เกิน 1,000 ล้านบาท เก็บ 1.5%
นักวิเคราะห์ บล.เกียรตินาคิน คาดว่าผลการลดค่าธรรมเนียมรวมเหลือ 6.5% เงื่อนไขค่าธรรมเนียมใบอนุญาตแบบใหม่ จะทำให้ผู้ให้บริการทั้ง 3 ราย (ADVANC, DTAC, TRUE) จ่ายค่าธรรมเนียมใบอนุญาตใหม่2.1 กิกะเฮิรตซ์ ลดลง 0.5% จากเดิม 2% ของรายได้ และช่วยลดต้นทุนค่าธรรมเนียมรวมต่อปีของทั้ง 3 รายจากสมมติฐานปัจจุบันของเราเป็น 6.5% จาก 7% ตั้งแต่ปี 2556 จนสิ้นสุดอายุใบอนุญาต 14.5 ปี มีผลบวกต่อมูลค่าเหมาะสมทั้ง 3 รายราว 2 บาทต่อหุ้น 
“เราประเมินเงื่อนไขค่าธรรมเนียมใหม่จะมีผลบวกต่อประมาณการกำไรสุทธิเดิมของผู้ให้บริการทั้ง 3 รายเพิ่มขึ้นเฉลี่ยต่อปี 0.20.3% หรือมีผลบวกต่อมูลค่าเหมาะสมประมาณ 2 บาทต่อหุ้น ผู้ให้บริการรายเล็กได้ประโยชน์กว่ารายใหญ่”
ทั้งนี้ SYMC เป็นผู้ให้บริการเช่าโครงข่ายสื่อสารตามใบอนุญาตแบบที่ 2 และ 3 ปัจจุบัน SYMC ยังมีฐานรายได้น้อยกว่า 1,000 ล้านบาท ตามเงื่อนไขค่าธรรมเนียมใบอนุญาตใหม่ SYMC จะได้ประโยชน์จากการจ่ายค่าธรรมเนียมลดลง 1% จากเดิม 2% ของรายได้ 
“เราประเมินจะมีผลบวกต่อประมาณการกำไรสุทธิเพิ่มขึ้นประมาณ 12% หรือมีผลบวกต่อมูลค่าเหมาะสมประมาณ 2.30 บาท”
ข่าวดังกล่าวเป็นบวกต่อผู้ประกอบการรายเล็กมากกว่ารายใหญ่ จึงแนะนำ “ซื้อเก็งกาไร” SYMC สำหรับผู้ให้บริการโทรศัพท์มือถือรายใหญ่ มองว่าราคาหุ้นปรับขึ้นตอบรับผลบวกเรื่องใบอนุญาตใหม่ไปมากแล้ว โดยเฉพาะ ADVANC จึงแนะนำเพียง “ถือ” ส่วน DTAC แนะนำ “ซื้อ” มองว่าราคาหุ้นสะท้อนมูลค่ารวม 3G น้อยกว่า และ “ซื้อเก็งกำไร” TRUE